|  |  |  |
| --- | --- | --- |
|  |  |  |
|  |  | **Projektas** |

**LIETUVOS RESPUBLIKOS SUSISIEKIMO MINISTRAS**

**ĮSAKYMAS**

**DĖL LIETUVOS RESPUBLIKOS SUSISIEKIMO MINISTRO
2016 M. LAPKRIČIO 7 D. ĮSAKYMO NR. 3-371(1.5 E) „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 6 PRIORITETO „DARNAUS TRANSPORTO IR PAGRINDINIŲ TINKLŲ INFRASTRUKTŪROS PLĖTRA“ 06.2.1-TID-V-510 PRIEMONĖS „LAIVYBOS SĄLYGŲ VANDENS TRANSPORTE UŽTIKRINIMAS“ PROJEKTŲ FINANSAVIMO SĄLYGŲ APRAŠO PATVIRTINIMO“ PAKEITIMO**

2019 m. \_\_\_\_\_\_\_\_\_ \_\_ d. Nr. \_\_\_\_

Vilnius

P a k e i č i u 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-V-510 priemonės „Laivybos sąlygų vandens transporte užtikrinimas“ projektų finansavimo sąlygų aprašą, patvirtintą Lietuvos Respublikos susisiekimo ministro 2016 m. lapkričio 7 d. įsakymu Nr. 3-371(1.5 E) „Dėl 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-V-510 priemonės „Laivybos sąlygų vandens transporte užtikrinimas“ projektų finansavimo sąlygų aprašo patvirtinimo“:

1. Pakeičiu 4 punktą ir jį išdėstau taip:

„4. Priemonės įgyvendinimą administruoja Lietuvos Respublikos susisiekimo ministerija (toliau – Ministerija) ir VšĮ Centrinė projektų valdymo agentūra(toliau – įgyvendinančioji institucija).“

1. Pakeičiu 7 punktą ir jį išdėstau taip:

„7. Pagal Aprašą projektams įgyvendinti numatoma skirti iki 28 261 121 (dvidešimt aštuonių milijonų dviejų šimtų šešiasdešimt vieno tūkstančio šimtas dvidešimt vieno)euro, iš kurių iki  28 261 121 (dvidešimt aštuonių milijonų dviejų šimtų šešiasdešimt vieno tūkstančio šimtas dvidešimt vieno)euro – Europos Sąjungos (toliau – ES) struktūrinių fondų (Europos regioninės plėtros fondo) lėšos. Priimdama sprendimą dėl projektų finansavimo, Ministerija turi teisę šiame punkte nurodytas sumas padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių.“

1. Pakeičiu 9 punktą ir jį išdėstau taip:

„9.1. vandens transporto saugos didinimas;

9.2. laivybos vidaus vandenų keliais gerinimas, gerinant laivybos sąlygas, užtikrinant garantinių matmenų laikymąsi, sumažinant krantų ir upės dugno eroziją, tranzitinių nešmenų nusėdimą.“

1. Pakeičiu 16 punktą ir jį išdėstau taip:

„16. Projektas turi atitikti šiuos specialiuosius projektų atrankos kriterijus, patvirtintus Veiksmų programos stebėsenos komiteto 2016 m. sausio 14 d. posėdžio nutarimu Nr. 44P-11.1 (13), 2017 m. vasario 2 d. posėdžio nutarimu Nr. 44P-1.1(23) ir 2019 m. rugsėjo 12 d. posėdžio nutarimu Nr. 44P-9 (45):

16.1. Projektas turi atitikti Nacionalinės susisiekimo plėtros 2014–2022 metų programos, patvirtintos Lietuvos Respublikos Vyriausybės 2013 m. gruodžio 18 d. nutarimu Nr. 1253 „Dėl Nacionalinės susisiekimo plėtros 2014–2022 metų programos patvirtinimo“, 1 tikslo „didinti krovinių ir keleivių judumą, gerinant ES transeuropinio transporto tinklo pagrindinio tinklo koridorius ir jų jungtis su valstybinės ir vietinės reikšmės transporto tinklu bei plėtojant skirtingų transporto rūšių sąveikos efektyvumą“ 4 uždavinį „plėtoti Nemuno upės, Kuršių marių ir kitus valstybinės reikšmės vidaus vandenų kelius, atnaujinti ir plėtoti keleiviams bei kroviniams vežti skirtą infrastruktūrą ir gerinti vidaus vandenų kelių ir kitų transporto rūšių sąveiką“.

16.2. Projektas turi atitikti preliminarų Nacionalinės susisiekimo plėtros 2014–2022 metų programos projektų sąrašą, patvirtintą Lietuvos Respublikos susisiekimo ministro 2015 m. birželio 15 d. įsakymu Nr. 3-249 „Dėl preliminaraus Nacionalinės susisiekimo plėtros 2014–2022 metų programos projektų sąrašo patvirtinimo“ ir paskelbtą ES struktūrinių fondų interneto svetainėje [www.esinvesticijos.lt](http://www.esinvesticijos.lt); laikoma, kad projektas atitinka preliminarų Nacionalinės susisiekimo plėtros 2014–2022 metų programos projektų sąrašą, jeigu atitinka bent vieną iš šio sąrašo 1.4.1 arba 1.4.5 papunkčiuose nurodytų projektų, prie jų nurodytas veiklas ir galimus projektų vykdytojus.“

1. Pakeičiu 21 punktą ir jį išdėstau taip:

„21. Projektu turi būti siekiama šiųišvardytų Priemonės įgyvendinimo stebėsenos rodiklių:

21.1. įgyvendinant Aprašo 9.1 papunktyje nurodytą veiklą, turi būti siekiama stebėsenos rodiklio „Įdiegtos saugų eismą gerinančios ir aplinkosaugos priemonės“, kodas P.S.342;

21.2. įgyvendinant Aprašo 9.2 papunktyje nurodytą veiklą, turi būti siekiama stebėsenos rodiklių „Bendras pagerinto ar naujai sukurto vidaus vandenų kelio ilgis“, kodas P.B.216 ir „Vidaus vandenų transportu vežtų krovinių kiekis TEN-T tinklo E41 kelyje“, kodas R.N.510.“

1. Papildau 211 punktu:

„211. Projektu turi būti siekiama Aprašo 20 punkte nustatyto (-ų) stebėsenos rodiklio (-ių) reikšmių, atsižvelgiant į pateiktoje lentelėje konkrečiam projekto vykdytojui nustatytas minimalias tarpines ir minimalias galutines stebėsenos rodiklių reikšmes:

|  |  |  |  |
| --- | --- | --- | --- |
| **Pareiškėjas (projekto vykdytojas)** | **Stebėsenos rodiklis P.B.216 „Bendras pagerinto ar naujai sukurto vidaus vandenų kelio ilgis“, km** | **Stebėsenos rodiklis P.S.342 „Įdiegtos saugų eismą gerinančios ir aplinkosaugos priemonės“, vnt.** | **Stebėsenos rodiklis R.N.510 „Vidaus vandenų transportu vežtų krovinių kiekis TEN-T tinklo E41 kelyje“, tonos / metai** |
| **Minimali** **tarpinė reikšmė 2018 m. pab.** | **Minimali galutinė reikšmė****2023 m. pab.** | **Minimali tarpinė reikšmė** **2018 m. pab.** | **Minimali galutinė reikšmė****2023 m. pab.** | **Minimali tarpinė reikšmė** **2018 m. pab.** | **Minimali galutinė reikšmė****2023 m. pab.** |
| VĮ Vidaus vandens kelių direkcija | 0 | 20 | 0 | 0 | 0 | 100 000 |
| Lietuvos saugios laivybos administracija | 0 | 0 | 0 | 1 | 0 | 0“ |

1. Pakeičiu 22 punktą ir jį išdėstau taip:

„22. Stebėsenos rodiklio R.N.510 „Vidaus vandenų transportu vežtų krovinių kiekis TEN-T tinklo E41 kelyje“ skaičiavimui taikomas Nacionalinis stebėsenos rodiklių skaičiavimo aprašas nustatytas Priemonių įgyvendinimo plane. Stebėsenos rodiklių P.B.216 „Bendras pagerinto ar naujai sukurto vidaus vandenų kelio ilgis“ ir P.S.342 „Įdiegtos saugų eismą gerinančios ir aplinkosaugos priemonės“ skaičiavimui taikomas Veiksmų programos stebėsenos rodiklių skaičiavimo aprašas. Visų Priemonės įgyvendinimo stebėsenos rodiklių skaičiavimo aprašai skelbiami ES struktūrinių fondų svetainėje [www.esinvesticijos.lt](http://www.esinvesticijos.lt).“

1. Pakeičiu 23.1.1 papunktį ir jį išdėstau taip:

„23.1.1. parengtas statinio projektas (netaikoma, kai taikomos Tarptautinės inžinierių konsultantų federacijos (FIDIC) leidinio „Rangovo projektuojamų statybos ir inžinerinių darbų, elektros ir mechanikos įrenginių projektavimo ir statybos bei įrangos sutarties sąlygos (Geltonoji knyga)“ (toliau – geltonoji knyga) arba lygiavertės kitų tarptautinių organizacijų standartinės statybos sutarčių sąlygos);“

1. Pakeičiu 23.1.2 papunktį ir jį išdėstau taip:

„23.1.2. gautas statinio projekto ekspertizės paslaugas teikiančio teikėjoaktas su išvada, kad projektą galima tvirtinti(netaikoma, kai taikoma geltonosios knygos arba lygiavertės kitų tarptautinių organizacijų standartinės statybos sutarčių sąlygos);“

1. Pakeičiu 23.1.3 papunktį ir jį išdėstau taip:

„23.1.3. jeigu, vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (toliau – Planuojamos ūkinės veiklos poveikio aplinkai vertinimo įstatymas), privaloma atlikti poveikio aplinkai vertinimą, pareiškėjas iki paraiškos pateikimo turi būti parengęs poveikio aplinkai vertinimo ataskaitą ir turėti atsakingos institucijos sprendimą ir atrankos išvadą(netaikoma, kai taikomos geltonosios knygos arba lygiavertės kitų tarptautinių organizacijų standartinės statybos sutarčių sąlygos);“

1. Pakeičiu 23.1.6 papunktį ir jį išdėstau taip:

„23.1.6. gautas statybą leidžiantis dokumentas (netaikoma, kai taikomos geltonosios knygos arba lygiavertės kitų tarptautinių organizacijų standartinės statybos sutarčių sąlygos);“

1. Papildau 23.1 papunktį 23.1.7 papunkčiu:

„23.1.7. Patvirtinta techninė užduotis (kai taikomos geltonosios knygos arba lygiavertės kitų tarptautinių organizacijų standartinės statybos sutarčių sąlygos).“

1. Pakeičiu 36 punktą ir jį išdėstau taip:

„36. Galimas pareiškėjas iki Ministerijos kvietime teikti projektinius pasiūlymus nurodyto termino turi Ministerijai raštu pateikti projektinius pasiūlymus dėl valstybės projektų įgyvendinimo (toliau – projektinis pasiūlymas) pagal formą, nustatytą Aprašo 2 priede „Projektinis pasiūlymas“. Kartu su projektiniu pasiūlymu pareiškėjas turi pateikti investicijų projektą, parengtą pagal Investicijų projektų, kuriems siekiama gauti finansavimą iš Europos Sąjungos struktūrinės paramos ir / ar valstybės biudžeto lėšų, rengimo metodiką, patvirtintą VšĮ Centrinės projektų valdymo agentūros direktoriaus 2016 m. gegužės 30 d. įsakymu Nr. 2016/8-101 (toliau – Investicijų projektų rengimo metodika), kuri skelbiama ES struktūrinių fondų svetainėje [www.esinvesticijos.lt](http://www.esinvesticijos.lt). Kartu pateikiamas į elektroninę laikmeną įrašytas investicijų projektas, taip pat jo priedas – sąnaudų ir naudos analizės rezultatų lentelė Excel formatu, kuri rengiama vadovaujantis Optimalios projekto įgyvendinimo alternatyvos pasirinkimo kokybės vertinimo metodika, skelbiama ES struktūrinių fondų svetainėje www.esinvesticijos.lt. Investicijų projekte turi būti išnagrinėtos ir palygintos Investicijų projektų rengimo metodikos 4 priede „Projekto investavimo objektų sąrašas“ nurodytos alternatyvos.“

1. Pakeičiu 37 punktą ir jį išdėstau taip:

„37. Kartu su projektiniu pasiūlymu pareiškėjas turi pateikti Ministerijai užpildytą pareiškėjo deklaraciją dėl planuojamo įsigyti materialiojo ar nematerialiojo turto nenaudojimo pajamoms uždirbti ir gauti, kurios forma nustatyta Aprašo 4 priede „Pareiškėjo deklaracija“. Ministerija, įvertinusi projektinius pasiūlymus, priims sprendimą dėl valstybės projektų sąrašo sudarymo. Į valstybės projektų sąrašą gali būti įtraukti tik Projektų taisyklių 37 punkte nustatytus reikalavimus atitinkantys projektai. Pareiškėjai, kurių projektai įtraukti į valstybės projektų sąrašą, įgis teisę teikti paraišką finansuoti projektą.“

1. Pakeičiu 38 punktą ir jį išdėstau taip:

„38. Siekdamas gauti finansavimą pareiškėjas turi užpildyti paraišką, kurios iš dalies užpildyta forma PDF formatu skelbiama ES struktūrinių fondų svetainės [www.esinvesticijos.lt](http://www.esinvesticijos.lt) skiltyje „Finansavimas / Planuojami valstybės (regionų) projektai“ prie konkretaus planuojamo projekto „Susijusių dokumentų“. Paraiška ir jos priedai pildomi lietuvių kalba.“

1. Papildau 561 punktu:

„561. Įgyvendinant Aprašo 9.2 papunktyje nurodytą veiklą, įgyvendinančioji institucija projekto sutartyje numato tarpinių rodiklio „Vidaus vandenų transportu vežtų krovinių kiekis TEN-T tinklo E41 kelyje“ pasiekimo reikšmių, nustatytų vadovaujantis investicijų projekte pateiktais skaičiavimais, stebėseną, nurodant konkrečius pervežamų krovinių kiekius per 3 metus po projekto įgyvendinimo pabaigos.“

1. Pakeičiu 57 punktą ir jį išdėstau taip:

„57. Projekto sutarties originalas, priklausomai nuo to, kokią šio dokumento formą pasirenka projekto vykdytojas, gali būti rengiamas ir teikiamas pasirašyti:

57.1. arba kaip popierinis dokumentas;

57.2. arba kaip elektroninis dokumentas (pasirašomas kvalifikuotuelektroniniu parašu).“

1. Pakeičiu 61 punktą ir jį išdėstau taip:

„ 61. Projekto vykdytojas privalo užtikrinti, kad su projekto įgyvendinimu susijusios rangos darbų sutartys, kurios bus sudarytos patvirtinus Aprašą ir vykdomos pagal statybos projektą, būtų parengtos vadovaujantis Tarptautinės inžinierių konsultantų federacijos (FIDIC) arba lygiavertėmis kitų tarptautinių organizacijų standartinėmis statybos sutarčių sąlygomis ir įgyvendinamos vadovaujantis Lietuvos Respublikos statybos įstatymu, statybos techniniu reglamentų reikalavimais ir kitais Lietuvos Respublikos teisės aktais.“

1. Aprašo 1 priedą išdėstau nauja redakcija.

|  |  |  |
| --- | --- | --- |
| Susisiekimo ministras |  |  |

Parengė

Jurgita Vitė

2019-10-14